ఇండియన్ ఇన్‌స్టిట్యూట్స్ ఆఫ్ ఇన్ఫర్మేషన్ టెక్నాలజీ

ఇండియన్ ఇన్‌స్టిట్యూట్స్ ఆఫ్ ఇన్ఫర్మేషన్ టెక్నాలజీ (ట్రిపుల్ ఐటి), భారతదేశంలోని 25 ఇంజనీరింగ్ శాఖలతో ఇంటర్ డిసిప్లినరీ టెక్నాలజీ ఆధారిత ఇంజనీరింగ్ పరిశోధనా సంస్థల సమూహం. ఈ ఇన్‌స్టిట్యూట్స్ సమాచార సాంకేతికత విద్యపై దృష్టి సారిస్తున్నాయి. వాటిలో ఐదు శాఖలు విద్యా మంత్రిత్వ శాఖ ద్వారా స్థాపించబడ్డాయి, ఆ శాఖ నుండి నిధులు సమకూర్చబడ్డాయి. మిగిలిన 20 కేంద్ర ప్రభుత్వం, రాష్ట్ర ప్రభుత్వ, పరిశ్రమ భాగస్వాములు 50:35:15 నిష్పత్తిలో నిధులతో పబ్లిక్-ప్రైవేట్ భాగస్వామ్యంతో ఏర్పాటు చేయబడ్డాయి.

 ఏర్పాటు 
మానవ వనరుల అభివృద్ధి మంత్రిత్వ శాఖ 2014కి ముందు గ్వాలియర్, అలహాబాద్, జబల్‌పూర్, కాంచీపురం నటరాలలో ఐఐఐటీలను ఏర్పాటుచేసింది.

2014లో, ఇండియన్ ఇన్‌స్టిట్యూట్స్ ఆఫ్ ఇన్ఫర్మేషన్ టెక్నాలజీ బిల్లు, 2014 అనేది లోక్‌సభలో ప్రవేశపెట్టబడింది. నాలుగు ఐఐఐటీలపై జాతీయ ప్రాధాన్యతా విద్యాసంస్థల జాబితా హొదా కల్పించాలని బిల్లులో కోరబడింది. అనేక చర్చలు, మార్పుల తర్వాత 2014 డిసెంబరు 1న పార్లమెంటులో బిల్లు ఆమోదించబడింది. 2014 డిసెంబరు 8న ఇండియన్ ఇన్‌స్టిట్యూట్స్ ఆఫ్ ఇన్ఫర్మేషన్ టెక్నాలజీ యాక్ట్, 2014గా ప్రచురించబడి, 2015 జనవరి 5న అమల్లోకి వచ్చింది.

2015లో ఆంధ్రప్రదేశ్ పునర్వ్యవస్థీకరణ చట్టం, 2014 ప్రకారం ప్రభుత్వ బాధ్యతగా కర్నూలులో మానవ వనరుల అభివృద్ధి మంత్రిత్వ శాఖ ద్వారా ఐదవ సంస్థ ఏర్పాటుచేయబడింది. ఇండియన్ ఇన్‌స్టిట్యూట్స్ ఆఫ్ ఇన్ఫర్మేషన్ టెక్నాలజీ (సవరణ) చట్టం, 2017 ప్రకారం కర్నూలు ఇన్‌స్టిట్యూట్‌కు జాతీయ ప్రాధాన్యతా విద్యాసంస్థల జాబితా హోదా మంజూరుచేయబడింది.

పైన పేర్కొన్న పూర్తి ప్రభుత్వ నిధులతో కూడిన ఐఐఐటీలతోపాటు 2010లో కేంద్ర మంత్రివర్గం 50:35:15 నిష్పత్తిలో కేంద్ర ప్రభుత్వం, రాష్ట్ర ప్రభుత్వాలు, పరిశ్రమ భాగస్వాముల నిధులతో ప్రభుత్వ-ప్రైవేట్ భాగస్వామ్య నమూనా ఆధారంగా మరో ఇరవై ఐఐఐటీల ఏర్పాటుకోసం ఒక పథకాన్ని ఆమోదించింది. 2014 నాటికి ఆంధ్రప్రదేశ్ (చిత్తూరు & కాకినాడ), అస్సాం, బీహార్, ఛత్తీస్‌గఢ్, గోవా, గుజరాత్, హర్యానా, హిమాచల్ ప్రదేశ్, జార్ఖండ్, కర్ణాటక, కేరళ, మధ్యప్రదేశ్, మహారాష్ట్ర (పూణె & నాగ్‌పూర్), మణిపూర్, ఒడిశా, పంజాబ్, రాజస్థాన్, తమిళనాడు, త్రిపుర, పశ్చిమ బెంగాల్, ఉత్తర ప్రదేశ్ వంటి 21 రాష్ట్రాలలో 23 ప్రతిపాదనలు వచ్చాయి. వాటిలో ఆంధ్రప్రదేశ్ (చిత్తూరు), ఆంధ్రప్రదేశ్ (కాకినాడ), అస్సాం, గుజరాత్, హర్యానా, హిమాచల్ ప్రదేశ్, కర్ణాటక, కేరళ, మధ్యప్రదేశ్, రాజస్థాన్, తమిళనాడు, మహారాష్ట్ర (పుణె), ఉత్తరప్రదేశ్, పశ్చిమ బెంగాల్, మణిపూర్ త్రిపుర వంటి 16 ప్రతిపాదనలు ఆమోదించబడ్డాయి. 2017 నాటికి వాటిలో 14 ఐఐఐటీలు ఏర్పాటు చేయబడ్డాయి. ఆంధ్రప్రదేశ్‌లోని కాకినాడలో, త్రిపురలోని అగర్తలాలో ఏర్పాటు చేయబడలేదు. అదనంగా 2015లో మానవ వనరుల అభివృద్ధి మంత్రిత్వ శాఖ మహారాష్ట్రలోని నాగ్‌పూర్‌లో, జార్ఖండ్‌లోని రాంచీలో ఐఐఐటీని ఆమోదించింది. 2016లో బీహార్‌లోని భాగల్‌పూర్‌లో ఒక ఐఐఐటీ, 2017లో గుజరాత్‌లోని సూరత్‌లో ఒక ఐఐఐటీ ఆమోదించబడింది. 2017 సెప్టెంబరు నాటికి ఈ నాలుగు కొత్త ఇన్‌స్టిట్యూట్‌లు ఇప్పటికే స్థాపించబడ్డాయి.

2017 ఆగస్టు 9న ఇండియన్ ఇన్‌స్టిట్యూట్స్ ఆఫ్ ఇన్ఫర్మేషన్ టెక్నాలజీ (పబ్లిక్-ప్రైవేట్ పార్టనర్‌షిప్) చట్టం, 2017 భారత గెజిట్‌లో నోటిఫై చేయబడింది. ఈ చట్టం వడోదర, గౌహతి, శ్రీసిటీ, కోట, తిరుచిరాపల్లి, కళ్యాణి, ఊనా, సోనీపత్, లక్నో, కొట్టాయం, మణిపూర్, ధార్వాడ్, పూణే, రాంచీ నగరాలలో ప్రభుత్వ-ప్రైవేట్ భాగస్వామ్య నమూనాలో ఏర్పాటుచేసిన 15 ఐఐఐటీలకు జాతీయ ప్రాధాన్యతా విద్యాసంస్థల జాబితా హోదాను అందించింది.

2017లో ప్రభుత్వ-ప్రైవేట్ భాగస్వామ్య నమూనాలో ఏర్పాటైన మూడు ఐఐఐటీలు సూరత్, భోపాల్, భాగల్‌పూర్‌లోని ఇన్‌స్టిట్యూట్‌లు. 2017 ప్రభుత్వ-ప్రైవేట్ భాగస్వామ్య చట్టంలో కాకినాడ, అగర్తలలోని ఇన్‌స్టిట్యూట్‌లను పేర్కొనలేదు.

2012 నుండి ఆగిపోయిన ఐఐఐటీ అగర్తల స్థాపన కోసం 2018లో త్రిపుర ప్రభుత్వం 50.67 కోట్ల రూపాయలను ఆమోదించింది. ప్రభుత్వ-ప్రైవేట్ భాగస్వామ్య నమూనా కింద ప్రైవేట్ సంస్థల నుండి రావలసిన 5.82 కోట్ల రూపాయలు కవర్ చేయబడింది. నీట్ అగర్తల క్యాంపస్ నుండి 2018-2019 అకడమిక్ సెషన్‌లో తరగతులను ప్రారంభించేందుకు సంస్థ ప్రణాళికను చేసింది.

2016లో, కర్ణాటకలోని రాయచూర్‌లో ఐఐఐటీకి కేంద్ర ప్రభుత్వం సూత్రప్రాయంగా ఆమోదం తెలిపింది. 2018లో, మానవ వనరుల అభివృద్ధి మంత్రిత్వ శాఖ అధికారికంగా కాకినాడ స్థానంలో రాయచూర్ ఇన్‌స్టిట్యూట్‌ను భర్తీ చేస్తుందని స్పష్టం చేసింది. ఇన్‌స్టిట్యూట్ కోసం భూమిని కేటాయించాలని రాష్ట్ర ప్రభుత్వాన్ని కోరింది, తరువాతి సంవత్సరం నాటికి ఇన్‌స్టిట్యూట్‌ని పనిచేసేలా ప్రణాళిక చేసింది. అయితే, భూమిని సేకరించనందున, 2019లో మానవ వనరుల అభివృద్ధి మంత్రిత్వ శాఖ ఐఐఐటీని తెలంగాణలోని హైదరాబాద్‌కు మార్చాలని నిర్ణయించింది. ఐఐఐటీ రాయచూర్ తన విద్యా కార్యకలాపాలను 2019 ఆగస్టులో ఇండియన్ ఇన్‌స్టిట్యూట్ ఆఫ్ టెక్నాలజీ హైదరాబాద్, తెలంగాణాలోని తాత్కాలిక క్యాంపస్ నుండి ప్రారంభించింది.

2020లో ఇండియన్ ఇన్‌స్టిట్యూట్స్ ఆఫ్ ఇన్ఫర్మేషన్ టెక్నాలజీ లాస్ (సవరణ) బిల్లు, 2020 ప్రవేశపెట్టబడింది. ఈ బిల్లు ద్వారా సూరత్, భోపాల్, భాగల్‌పూర్, అగర్తల, రాయచూర్‌లలోని ఐఐఐటీలను అధికారికంగా ప్రకటించడంతోపాటు వాటికి జాతీయ ప్రాధాన్యతా విద్యాసంస్థల జాబితా హోదాను కూడా ప్రదానం చేయబడింది. 2020 మార్చి 20న లోక్‌సభలో, 2020 సెప్టెంబరు 22 రాజ్యసభలో ఈ బిల్లు ఆమోదించబడింది.

 ప్రవేశాలు 
జాయింట్ సీట్ అలోకేషన్ అథారిటీ, జెఈఈ-మెయిన్ ద్వారా 6,000 సీట్లకు ఐఐఐటీలలో అండర్ గ్రాడ్యుయేట్ ప్రోగ్రామ్‌లలో అడ్మిషన్లు జరుగుతాయి. పోస్ట్ గ్రాడ్యుయేట్ ప్రోగ్రామ్‌లకు ఇంజనీరింగ్ పట్టభద్రుల యోగ్యతా పరీక్ష (గేట్) పరీక్ష ద్వారా ప్రవేశం ఉంటుంది.

 25 ట్రిపుల్ ఐటిల జాబితా 
ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ ఇక్కడ ఉన్నాయి:
+క్రమసంఖ్యపేరుస్థాపించబడిన సంవత్సరంస్థాపనరాష్ట్రం1అటల్ బిహారీ వాజ్‌పేయి ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ అండ్ మేనేజ్‌మెంట్1997విద్యా మంత్రిత్వ శాఖమధ్యప్రదేశ్2ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, అలహాబాద్1999విద్యా మంత్రిత్వ శాఖఉత్తర ప్రదేశ్3ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, డిజైన్ అండ్ మాన్యుఫ్యాక్చరింగ్, జబల్‌పూర్2005విద్యా మంత్రిత్వ శాఖమధ్యప్రదేశ్4ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, డిజైన్ అండ్ మాన్యుఫ్యాక్చరింగ్, కాంచీపురం2007విద్యా మంత్రిత్వ శాఖతమిళనాడు5ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, శ్రీసిటీ2013పబ్లిక్-ప్రైవేట్ భాగస్వామ్యంఆంధ్రప్రదేశ్6ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, గౌహతి2013పబ్లిక్-ప్రైవేట్ భాగస్వామ్యంఅస్సాం7ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, వడోదర2013పబ్లిక్-ప్రైవేట్ భాగస్వామ్యంగుజరాత్8ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, కోటా2013పబ్లిక్-ప్రైవేట్ భాగస్వామ్యంరాజస్థాన్9ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, తిరుచిరాపల్లి2013పబ్లిక్-ప్రైవేట్ భాగస్వామ్యంతమిళనాడు10ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, ఉనా2014పబ్లిక్-ప్రైవేట్ భాగస్వామ్యంహిమాచల్ ప్రదేశ్11ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, సోనేపట్2014పబ్లిక్-ప్రైవేట్ భాగస్వామ్యంహర్యానా12ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, కళ్యాణి2014పబ్లిక్-ప్రైవేట్ భాగస్వామ్యంపశ్చిమ బెంగాల్13ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, లక్నో2015పబ్లిక్-ప్రైవేట్ భాగస్వామ్యంఉత్తర ప్రదేశ్14ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, ధార్వాడ్2015పబ్లిక్-ప్రైవేట్ భాగస్వామ్యంకర్ణాటక15ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, డిజైన్ అండ్ మ్యానుఫ్యాక్చరింగ్, కర్నూలు2015విద్యా మంత్రిత్వ శాఖఆంధ్రప్రదేశ్16ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, కొట్టాయం2015పబ్లిక్-ప్రైవేట్ భాగస్వామ్యంకేరళ17ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, మణిపూర్2015పబ్లిక్-ప్రైవేట్ భాగస్వామ్యంమణిపూర్18ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, నాగ్‌పూర్2016పబ్లిక్-ప్రైవేట్ భాగస్వామ్యంమహారాష్ట్ర19ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, పూణే2016పబ్లిక్-ప్రైవేట్ భాగస్వామ్యంమహారాష్ట్ర20ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, రాంచీ2016పబ్లిక్-ప్రైవేట్ భాగస్వామ్యంజార్ఖండ్21ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, సూరత్2017పబ్లిక్-ప్రైవేట్ భాగస్వామ్యంగుజరాత్22ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, భోపాల్2017పబ్లిక్-ప్రైవేట్ భాగస్వామ్యంమధ్యప్రదేశ్23ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, భాగల్పూర్2017పబ్లిక్-ప్రైవేట్ భాగస్వామ్యంబీహార్24ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, అగర్తలా2018పబ్లిక్-ప్రైవేట్ భాగస్వామ్యంత్రిపుర25ఇండియన్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, రాయచూర్2019పబ్లిక్-ప్రైవేట్ భాగస్వామ్యంకర్ణాటక

 ఇవీ చూడండి 

 ఇంటర్నేషనల్ ఇన్స్టిట్యూట్ ఆఫ్ ఇన్ఫర్మేషన్ టెక్నాలజీ

 మూలాలు 

వర్గం:1997 స్థాపనలు
వర్గం:భారతదేశంలో విద్యా సంస్థలు
వర్గం:ఇంజనీరింగ్ కళాశాలలు
వర్గం:భారతదేశంలో సాంకేతిక విద్య